CELEX: 62016TN0339
Language: et
Date: 2016-06-26 00:00:00
Title: Kohtuasi T-339/16: 26. juunil 2016 esitatud hagi – Ville de Paris versus komisjon

29.8.2016   
            
            
               ET
            
            
               Euroopa Liidu Teataja
            
            
               C 314/27
            
         26. juunil 2016 esitatud hagi – Ville de Paris versus komisjon
   (Kohtuasi T-339/16)
   (2016/C 314/38)
   Kohtumenetluse keel: prantsuse
   
      Pooled
   
   
      Hageja: Ville de Paris (Pariis, Prantsusmaa) (esindaja: advokaat J. Assous)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tuvastada, et komisjoni 20. aprilli 2016. aasta määrus, millega muudetakse määrust (EÜ) nr 692/2008 seoses väikeste sõiduautode ja kommertsveokite (Euro 6) heitega, on tühine;
            
         
               —
            
            
               mõista Euroopa Komisjonilt välja ühe euro suurune sümboolne hüvitis selle määruse vastuvõtmisega Pariisi linnale põhjustatud kahju eest;
            
         
               —
            
            
               mõista kohtukulud välja Euroopa Komisjonilt.
            
         
      Väited ja peamised argumendid
   
   Hageja esitab oma hagi põhjenduseks kaks väidet.
   
               1.
            
            
               Esimene väide, et komisjoni 20. aprilli 2016. aasta määrus, millega muudetakse määrust (EÜ) nr 692/2008 seoses väikeste sõiduautode ja kommertsveokite (Euro 6) heitega (ELT 2016, K 109, lk 1; edaspidi „vaidlustatud määrus”), on pädevuse puudumise tõttu tühine, kuna komisjon kohaldas kontrolliga regulatiivmenetlust valesti. Komisjon ei ole rationae materiae pädev ning ta rikkus vaidlustatud määruse vastuvõtmisel olulisi menetlusnorme.
            
         
               2.
            
            
               Teine väide, et vaidlustatud määrus on tühine esmase õiguse normide, keskkonna valdkonda reguleerivate teisese õiguse normide ja Euroopa Liidu õiguse subsidiaarõigusnormide rikkumise tõttu, kuna on rikutud Euroopa keskkonnaõiguse üldpõhimõtteid, õiguskindluse põhimõtet ja õiguspärase ootuse põhimõtet.
            
         Seoses kahju hüvitamise nõudega väidab hageja, et liidu lepinguvälise vastutuse tingimused on täidetud, kuna esiteks on vaidlustatud määruses nii vormilised kui ka sisulised vead, teiseks on vaidlustatud määrus tekitanud tegeliku ja kindla kahju ning kolmandaks ei saa vastu vaielda sellele, et komisjoni toimimisviisi ja väidetava kahju vahel on põhjuslik seos.